Diari Oficial de la Generalitat Valenciana


Sumari del DOGV 1577, del 02-07-1991 (1991/821930)

ORDRE de 10 de juny de 1991, del Conseller de Sanitat i Consum, per la qual es regula la concessió de subvencions destinades a centres de planificació familiar.
----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/06/10/(2)/dof/vci/html**

### Dades del document

Número de DOGV
:   1577

Data del DOGV
:   02-07-1991

Secció del DOGV
:   DISPOSICIONS GENERALS

Número del document
:   1991/821930


Data del document
:   10-06-1991

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 10 de juny de 1991, del Conseller de Sanitat i Consum, per la qual es regula la concessió de subvencions destinades a centres de planificació familiar.  
La Conselleria de Sanitat i Consum té dins de les seues prioritats sanitàries la normalització de la prestació de serveis de planificació familiar i sexualitat.  
Dins de les actuacions que es deriven d'aquesta prioritat sanitària es troba la concessió de subvencions a les corporacions titulars de serveis de planificació familiar i sexualitat, en funció de les disponibilitats pressupostàries, per facilitar l?eficaç compliment de la seua funció sanitària.  
Per això, i d'acord amb el que disposa l'article 29 de la Llei de la Generalitat Valenciana 7/1990, de 24 de desembre de 1990, de Pressupostos per a 1991,  
ORDENE  
Article primer  
La Conselleria de Sanitat i Consum, dins dels límits pressupostaris aprovats amb aquesta finalitat, concedirà subvencions per a tota classe de despeses de funcionament i de personal, que s'origine als centres de planificació familiar dependents dels municipis i mancomunitats existents en la Comunitat Valenciana.  
Especialment se subvencionaran aquelles despeses que destinades a ampliar la cobertura de població, seguint-hi els criteris establerts en el Pla d'Ordenació dels Serveis de Planificació Familiar i Sexualitat de 2n. nivell de la Comunitat Valenciana (Ordre 30 de gener de 1991, del Conseller de Sanitat i Consum, DOGV núm. 1.497, de 05.03.91).  
Article segon  
Les subvencions se satisfaran amb càrrec al capítol IV de la secció 10, programa 413.10 de Salut, línia 407/000/91, per un import de 60 milions de pessetes del Pressupost de la Generalitat Valenciana per a 1991.  
Article tercer  
Tal com estableix l'apartat c) de l'article vuité del Decret 27/1987, de 30 de març, del Consell de la Generalitat Valenciana, no podran beneficiar-se de les subvencions regulades en aquesta Ordre els centres que no disposen de la preceptiva autorització administrativa.  
Article quart  
S'aproven les bases que regulen el règim de subvencions previstes en aquesta ordre i que figuren com al seu annex.  
DISPOSICIO FINAL  
S'autoritza la Direcció General de Planificació de l'Assistència Sanitària per al desplegament i l?execució del que disposa aquesta ordre, que entrarà en vigor l?endemà de la seua publicació al Diari Oficial de la Generalitat Valenciana.  
València, 10 de juny de 1991.  
El Conseller de Sanitat i Consum,   
JOAQUIN COLOMER SALA  
ANNEX  
Bases reguladores del règim de subvencions destinades a centres municipals o de mancomunitats de planificació familiar  
Primera  
Podran sol·licitar una subvenció les corporacions municipals titulars de centres de planificació familiar en l?àmbit de la Comunitat Valenciana.  
Els interessats tindran a la seua disposició en les direccions d'atenció primària i promoció de la salut, direccions territorials i serveis centrals de la Conselleria de Sanitat i Consum i del Servei Valencià de Salut, el model d'instància necessari per formalitzar la sol·licitud i del qüestionari que caldrà adjuntar-hi.  
Segona  
Amb la instància i el qüestionari, caldrà adjuntar l'acord de l?òrgan competent on es farà constar:  
1. L'acceptació de les subvencions, que si s'escau es concedesquen, observant les normes establertes en aquesta ordre i les instruccions o requeriments que amb aquest efecte emanen de la Conselleria de Sanitat i Consum.  
2. Així mateix, es farà constar en l'acorda l'acceptació del Pla d'Ordenació dels Serveis de Planificació Familiar de 2n. Nivell de la Comunitat Valenciana (Ordre de 30 de gener de 1991, del Conseller de Sanitat i Consum, DOGV núm. 1.497, de 05.03.91).  
Tercera  
Aquests documents, degudament formalitzats, seran adreçats a:  
Director General de Planificació de l'Assistència Sanitària.  
c/ Rodríguez Fornos, 4 46540 València.  
Es podran presentar a qualsevol dels organismes relacionats en la base primera, és a dir, direccions d'atenció primària i promoció de la salut, direccions territorials i serveis centrals de la Conselleria de Sanitat i Consum i del Servei Valencià de Salut, amb independència dels procediments assenyalats en l'article 66 de la Llei de Procediment Administratiu.  
Quarta  
El termini de presentació d'instàncies serà de 30 dies naturals a partir de l?endemà de la publicació d'aquesta ordre al Diari Oficial de la Generalitat Valenciana  
Cinquena.  
La falta de formalització d'algun dels apartats dels documents mencionats en les bases primera i segona podrà ser objecte de denegació de la subvenció.  
També podrà ser causa de revocació de la subvenció el fet de no haver presentat en el Servei Valencià de Salut els butlletins estadístics mensuals corresponents a l'exercici 1991 i que inclou des de gener fins al corresponent mes en què finalitze el termini de presentació d'instàncies.  
Sisena  
Finalitzat el termini de presentació d'instàncies es convocarà una Junta d'avaluació formada per:  
- El Conseller de Sanitat i Consum, que actuarà com a president.  
- El Director General de Planificació de l'Assistència Sanitària.  
- El Director del Servei Valencià de Salut.  
Aquesta Junta d'Avaluació comptarà amb una comissió tècnica per procedir a l?estudi i a la valoració de les sol·licituds presentades, i serà composta per:  
- La responsable de la Unitat de Salut de la Dona, de la Direcció General de Planificació de l'Assistència Sanitària.  
- La responsable del Programa de Salut de la Dona, del Servei Valencià de Salut.  
- El responsable del Servei de Programació d'Inversions i Gestió Econòmica de Secretaria General.  
La Junta d'Avaluació podrà demanar totes les informacions i documentació addicional que considere necessàries.  
Setena  
La distribució de les subvencions entre els sol·licitants es farà segons els següents criteris:  
1. El 50% del pressupost de les subvencions es distribuirà entre aquelles corporacions o mancomunitats que es comprometen a acceptar la cobertura de població prevista en el Pla d'Ordenació dels Serveis de Planificació Familiar i Sexualitat de 2n. Nivell de la Comunitat Valenciana (Ordre de 30 de gener de 1991, de la Conselleria de Sanitat i Consum, DOGV núm. 1.497, de 05.03.91).  
2. L'altre 50% es distribuirà entre tots els sol·licitants en funció d'indicadors d'activitat assistencial, dotació de recursos, activitats comunitàries, que establirà la Junta d'Avaluació.  
Vuitena  
La resolució recaiguda es comunicarà per escrit a l?interessat.  
Novena  
El pagament de la subvenció es produirà en els termes i percentatges successius previstos en l'article 29 de la Llei de la Generalitat Valenciana 7/1990, de 24 de desembre de 1990, de Pressupostos per a l?exercici 1991.  
Desena  
En el supòsit que les corporacions locals titulars de centres de planificació no compliren els requisits que es determinen a la base novena, la Conselleria de Sanitat i Consum procedirà a deixar sense efecte les subvencions concedides, i arbitrarà el procediment per a la devolució de l?import ja pagat.  
La Conselleria de Sanitat i Consum es reserva a tots els efectes el dret d'inspeccionar la destinació de la subvenció concedida.


Còpia Permalink ELI